ming030890/wiki-yue-high-quality huggingface dataset:
莫家堯

莫家堯（英文：Edward Mok Ka Yiu，1967年5月24號—）係香港前藝人，喺香港演藝學院畢業，初頭做亞洲電視藝員，1995年轉投無綫電視。2005年底，莫家堯離開無綫電視，息影退出娛樂圈並轉咗去其他行業。
莫寧頓島

莫寧頓島（英文：Mornington Island）係澳洲昆士蘭一個島，喺韋爾斯利群島，面積約莫1000平方公里，係群島最大島。
莫少宗

莫少宗，香港電影工作者，曾經憑電影《明日戰記》入圍第41屆香港電影金像獎最佳美術指導。
艾蓋茲城堡

艾蓋茲城堡（法文：château d'Aiguèze）係法國普羅旺斯-阿爾卑斯-蔚藍海岸加爾艾蓋茲嘅一座城堡，起喺阿爾代什河頂頭嘅一個懸崖上面。
艾薩克·卡什丹

艾薩克·卡什丹（英文：Isaac Kashdan，1905年11月19號—1985年2月20號）係美國一位國際象棋特級大師。
艾蓮娜澤連斯卡婭

艾蓮娜·伊馬連輔莉·澤連斯卡婭（Елена Эмильевна Зеленская，1961年6月1號—）係莫斯科大劇院嘅俄羅斯歌劇女高音。2010年，佢參加由大坂忠明指揮、班哲文布列頓寫嘅《戰爭安魂曲》演出。
艾蔓露芬諾

艾蔓露芬諾（英文：Emerald Fennell，1985年10月1號—）係一個英國女演員、作家同導演，佢喺2020年憑《超犀女王》成功攞到奧斯卡最佳原創劇本獎。
艾薇兒

艾薇兒·拉維尼（ngai3 mei4 ji4；(/ˈævr[invalid input: 'ɨ']l ləˈviːn/；英文：Avril Ramona Lavigne；1984年9月27號—），係法裔加拿大籍女歌手同作曲人，喺加拿大安大略州啤路維路出世。2002年正式出道，喺世界各地都受歡迎，已經賣咗超過三千萬張專輯。
佢15歲嗰陣曾經同Shania Twain同台演出；到16歲，佢更同Arista Records簽咗一份價值200萬美金嘅兩張唱片合約。佢嘅首張錄音室專輯《展翅高飛》喺2002年發行，專輯展現咗「龐克滑板族」嘅形象，由於佢係音樂產業中嘅成就同影響，評論家出版物成日稱佢做「流行龐克公主」。阿夫里爾為女性導向、龐克影響嘅流行音樂發展鋪平咗道路，就因為咁被認為係推動流行龐克音樂發展嘅關鍵人物。從佢嘅第一張專輯開始，阿夫里爾係全世界入面已經售出咗超過4,400萬張專輯同5,000萬首單曲，佢係當今歷史上繼Celine Dion同Shania Twain之後第三暢銷嘅加拿大女歌手。
艾薩德

艾薩德（英文：Al Sadd SC）係卡塔爾多哈嘅一間職業足球球會，依家踢緊卡塔爾星級足球聯賽。
芭蕾舞大師

芭蕾舞大師（ballet master [男] / ballet mistress [女]）係芭蕾舞團當中嘅一個職位，係個舞團嘅藝術人員嘅一部份。芭蕾舞大師嘅主要職責係指導個舞團入面嘅舞蹈員，例如係日日朝頭早帶領成個舞團嘅舞蹈員演練當日要跳嘅舞，又或者係教啲舞蹈員微調自己嘅舞步等等，而當個舞團要表演嗰時，佢哋嘅芭蕾舞大師會係首先開始練舞嘅，跟住芭蕾舞大師就會負責教個舞團啲舞蹈員跳，並且監督演練過程。芭蕾舞大師好多時都係退咗休嘅舞蹈員－年紀大咗、體力唔夠好、無力親自上台表演，但就憑住豐富嘅經驗指導舞團入面嗰啲後生啲、體力好啲、但經驗冇咁豐富嘅舞蹈員。
芭蕾舞腳位

一班細路喺度練第五腳位；五大腳位係初班實會教嘅芭蕾舞技巧。
芭蕾舞腳位（粵拼：baa1 leoi4 mou5 goek3 wai2；英文：positions of the feet）係最基本嗰種芭蕾舞技巧，指一柞用嚟起始同終結每個舞步嘅腳板位置。腳位係芭蕾舞當中最緊要最基礎嘅技巧之一：古典芭蕾舞嘅舞步冚唪唥都係以五大腳位當中其中一個起始同作結嘅－喺跳舞嗰陣，舞蹈員會用其中一個腳位起始，做個舞步，做完之後又成其中一個腳位（有啲舞步可能會做前做後腳位變咗，有啲做前做後腳位不變），跟住再去做下一個舞步，如是者一路做到跳完段舞為止。

五大腳位
一般嚟講，無論係跟邊個門派，芭蕾舞學生首先要學識嘅實係喺 1725 年由法國芭蕾舞大師皮雅·布淳諗出嚟嘅五大腳位。五大腳位大致上如下：
第一腳位（first）：兩腳腳踭掂住位住身體正下方，而腳尖就指住相反方向，雙髀要直一直。
第二腳位（second）：似第一腳位，但係兩腳腳踭要分開，彼此之間維持大約髖關節咁闊嘅距離。順帶一提，用第二腳位做 grand plié （一種基礎芭蕾舞舞步，雙髀喺個膝頭嗰度向外彎曲、同時上半身維持垂直、而且身體冇橫向郁動）嗰陣，腳板會由頭到尾掂地（用第啲腳位做宏髀屈曲嗰時，腳踭會中途離地）。
第三腳位（third）：同第一腳位類似，但係雙腳嘅腳踭要互相平行，大致上去到另一隻腳板嘅中間位置；呢個係比較少用嘅一個腳位，因為成日俾人以為係一個做得衰嘅第一或者第五腳位。
第四腳位（fourth）：兩隻腳板平行但腳尖指住相反方向，腳尖要去到另一隻腳踭咁遠，兩隻腳板相距大約一隻腳板嘅距離。呢個腳位都係比較少用。
第五腳位（fifth）：係五大腳位當中最難做嗰個；同第四腳位類似，唯一嘅分別係兩隻腳板要掂住。
五大腳位嘅抽象圖解；最左手邊係第一腳位，佢隔離嘅係第二腳位，如此類推。
第一腳位第二腳位第三腳位第四腳位第五腳位

五大之後
除咗五大腳位，後期嘅芭蕾舞仲有咗由烏克蘭裔芭蕾舞蹈員謝治·里法（Serge Lifar）發明嘅第六同第七腳位，不過呢啲腳位冇咁常用，而且使用嘅分佈亦都冇咁廣：
第六腳位
兩隻腳並排一齊。
第七腳位
雙腳好似第四腳位噉一前一後，不過要腳尖企（en pointe），腳踭嘅底向住中間，「左腳前右腳後」定「左腳後右腳前」都得。
六枝

六枝（全名六枝特區，簡化字：六枝特区）係中華人民共和國貴州省六盤水市下轄一個縣級行政特區，係全國唯一一個縣級特區。地處東經105°08'-105°43'，北緯25°59'-26°22'。同佢接壤嘅縣市有：東邊鎮寧縣、普定縣，南邊關嶺縣，西邊水城縣，西南邊晴隆縣、普安縣，北邊織金縣、納雍縣。係全國重點產煤地區，有「江南煤海」嘅美稱。
六月廿三

六月廿三係黃曆六月嘅第廿三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿六

六月廿六係黃曆六月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月暴動

六月暴動（法文：Insurrection de juin）又叫1832年巴黎共和派暴動（法文：Insurrection républicaine à Paris en juin 1832），係1832年6月5號到6月6號法蘭西王國七月王朝巴黎一班擁護共和制嘅民眾引發嘅暴動，最後畀政府成功鎮壓住。
法國作家雨果喺佢嘅作品《孤星淚》入邊仔細描寫咗呢次革命嘅過程，仲高度評價同讚美有份參加呢次革命嘅學生。
六月廿九

六月廿九係黃曆六月嘅第廿九日。如果六月係小月，呢日就做六月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿二

六月廿二係黃曆六月嘅第廿二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿八

六月廿八係黃曆六月嘅第廿八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿四

六月廿四係黃曆六月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿七

六月廿七係黃曆六月嘅第廿七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿五

六月廿五係黃曆六月嘅第廿五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
芭麗絲希爾頓

芭麗絲希爾頓（英文：Paris Hilton，1981年2月17號—）係美國演員、模特兒、歌手，亦係希爾頓酒店創辦人家族嘅成員，出名作品係電影《恐怖蠟像館》嘅佩姬，更憑呢個角色得到金草莓獎最差女配角獎。
芭蕾舞團

芭蕾舞團（ballet company / ballet troupe）係指一班結合埋一齊表演芭蕾舞嘅人員，包括編舞師同芭蕾舞蹈員等嘅多種人員。
菊類

菊類（學名：Asterids）係喺APG分類法度確立嘅被子植物分支。
菌絲

菌絲（英文：hypha，複數hyphae）係絲狀真菌（英文：filamentous fungus）或稱黴菌（英文：mold）入面一種長、支鏈絲狀結構，佢係大多數真菌嘅結構單位，而部分原核生物例如放線菌同樣有菌絲。喺大多數真菌入面，菌絲係營養生長嘅主要模式。酵母係單細胞真菌，唔會成長為菌絲。
菏澤牡丹機場

菏澤牡丹機場（粵音：go1 zaak6 maau5 daan1 gei1 coeng4）係喺中國山東嘅一個機場，喺2019年嗰陣起好兼且開放畀人用嚟搭飛機。
菓月

菓月（粵拼：gwo2 jyut6；法文：Fructidor）係法國共和曆入面每年嘅第12個月，約莫係格里曆8月18號到9月16號，亦即約莫係處女座嘅日子。
菓月個法文名嚟自拉丁文「fructus」，即係生菓。
菓月13號

菓月13號（法文：13 Fructidor），亦叫血紅小檗日（法文：Épine-vinette），係法國共和曆入面每年嘅第343日，離年尾重有22日（閏年23日）。
菌絲體

菌絲體（英文：Mycelium，又叫菌絲球），指真菌嘅營養生長部分（相對於生殖生長部分嘅子實體），由好多分枝嘅菌絲組成。
菓月10號

菓月10號（法文：10 Fructidor），亦叫梯日（法文：Échelle），係法國共和曆入面每年嘅第340日，離年尾重有25日（閏年26日）。
菓月11號

菓月11號（法文：11 Fructidor），亦叫西瓜日（法文：Pastèque），係法國共和曆入面每年嘅第341日，離年尾重有24日（閏年25日）。
菓月12號

菓月12號（法文：12 Fructidor），亦叫丁香羅勒日（法文：Fenouil），係法國共和曆入面每年嘅第342日，離年尾重有23日（閏年24日）。
中華鼠耳蝠

中華鼠耳蝠（Myotis chinensis）係蝙蝠科內鼠耳蝠嘅成員。

分佈
分佈中國、香港、東南亞地區例如泰國、緬甸同越南。

生活習性
呢種蝙蝠鍾意住響一啲人工環境例如礦洞同引水道。通常係獨居，但亦有十幾隻群居，甚至同其他鼠耳蝠同居。屬於食蟲性，以地棲甲蟲為主。
中葵涌公園

中葵涌公園，香港公園之一，遊樂場之一，喺葵涌新葵街，英文叫Central Kwai Chung Park。行政上歸葵青區。設施有公園、硬地球場、籃球場、排球場、緩跑徑或健身徑。以及五人足球場。
中華飲食

中華飲食係中華文化嘅重要組成部分之一。佢影響咗東亞地區。菜譜源自中國各個地區同民族嘅菜餚。中國菜嘅特點被總結為：色、香、味、意、形，被稱做國菜五品。按烹飪特點分又可分為：選料、刀工、火候同調味四個方面。

選料
中國菜嘅選材好豐富，有一句俗語話：「山中走獸雲中燕，陸地牛羊海底鮮。」幾乎所有可以食嘅嘢，都可以做為中國菜嘅食材。但食材嘅選擇關係到菜品嘅質量。

刀工
中國菜對刀工好講究，刀工處理嘅工具主要喺菜刀同砧板，可將原料切成片、絲、條、塊、丁、粒、米茸咁樣，並要求佢大小、厚薄、粗細均勻。有啲原料經廚師嘅刀工後可拼成栩栩如生嘅美麗圖案。

火候
中國菜喺製作過程中重好講究火候。好似最簡單嘅蒸排骨咁，蒸嘅時間長咗，肉就老咗；時間短咗，肉就未透。

菜系
中國菜跟唔同發源地方，分做「四大菜系」：粵菜、蘇菜、川菜同魯菜，有時會計埋閩菜、浙菜、湘菜同徽菜叫「八大菜系」。
中華鱘

中華鱘（Acipenser sinensis），又叫中國鱘、鱘魚、鰉魚、苦臘子、鱣等，屬魚綱、鱘形目、鱘科、鱘屬，係目前世界上最古老嘅脊椎動物之一。呢種魚喺1.4億年前嘅白堊紀時代（恐龍時代）就已經出現，所以又叫做「活化石」。
中華鱘有穩定嘅生殖迴遊習性，有自古以來固定不變嘅航道：中華鱘由近海迴遊到長江上游嘅金沙江一帶產卵，孵出嚟嘅鱘苗順流而下，漂遊入海，大概十年後，幼鱘大個咗，又揾返佢哋童年嘅足跡，從大海游返上游尋根產卵。

瀕臨絕種
佢啲肉、卵鮮美而且具有好高嘅營養同埋中藥藥用價值，而身體表面由硬磷形成嘅骨板係整工藝品嘅材料，因此係噉俾人捉，令中華鱘瀕臨絕種。
中華鱘研究所嘅科研人員研究出人工繁殖嘅科學方法，並喺1984年開始首次放流人工繁殖中華鱘魚苗，希望可以增加中華鱘嘅數目同埋拯救呢種接近絕種邊緣嘅動物。

香港海洋公園
香港海洋公園接收過5條中華鱘，並喺2008年6月20號公開展出。其中一條名為中華鱘5號，喺第二日死咗，身上有牙印，懷疑佢俾一魚缸內嘅海狼（Sphyraenus）咬傷。件事引起小風波，香港海洋公園話同魚缸混養係問過北京專家之後先決定，亦有人話香港海洋公園嘅管理唔得。
不過之後到港出席中華鱘進館儀式嘅中國水產科學研究院長江水產研究所教授危起偉就話，冇同海洋公園提供過書面意見，並質疑園方考慮不周：「內地係單獨飼養中華鱘，唔會同其他魚類放埋一齊，海洋公園可能有處理不周嘅地方，以為喺館內嘅魚類基於人工飼養就冇攻擊性。」
中蘇交惡

中蘇交惡係指冷戰中期中華人民共和國同蘇聯嘅關係由盟友逐漸變差，喺1960年代尾最明顯，之後雖然關係無咁僵，但都去唔返以前咁好。
因為中蘇交惡，令美國逐漸改變對華策略，希望拉攏中華人民共和國對抗蘇聯，令美國逐漸疏遠咗原先嘅盟友中華民國，最後更加索性改同中華人民共和國建立外交關係，從而令到中華民國嘅國際地位係噉跌。
中葡和好通商條約

《中葡和好通商條約》（葡文：Tratado de Amizade e Comércio Sino-Português），又叫做《中葡北京條約》，係1887年清政府同葡萄牙王國喺北京簽署嘅唔平等條約。1928年由國民政府宣佈條約期滿。條約原件原先擠喺中華民國外交部，而今喺臺北外雙溪國立故宮博物院。《中葡和好通商條約》當中寫明，中國同意葡萄牙永居管理澳門，不過，中國亦保留咗葡萄牙如果要將澳門畀第個國家必須經過中國同意嘅權利。呢一份係16世紀以來中葡之間第一份有關澳門嘅正式條約。
中華黏盲鰻

中華黏盲鰻（學名：Eptatretus chinensis），係盲鰻科魚類嘅一種。
中葵涌

中葵涌（Chong Kwai Chung）係香港一地，葵涌三大區之一，另有上葵涌同下葵涌。約莫係葵涌區中間，有大窩口、葵盛、葵芳等。
中藥

中藥（粵拼：zung1 joek6，Chinese materia medica），即係響中醫理論下應用嘅藥物。包括藥材、中藥飲片、中成藥等等。其中唔少中藥響喺用之前都要炮製咗先，最早嘅醫藥典籍係漢代嘅《神農本草經》，其中記載咗包括嚟自動物、植物、礦物嘅 365 種藥。隨住近年對中藥作用同埋本質嘅深入研究，逐漸形成一個仲加科學嘅概念：中藥就係由中醫藥理論應用之下冚唪唥藥物嘅總稱。中藥唔單止包括草藥、飲片，而且包括喺傳統藥物度發現嘅新活性成分同埋組分。同而家所謂嘅「西藥」最大嘅區別就係中藥臨床應用係基於中醫藥理論。
中藥主要嚟自天然藥同埋佢嘅加工產品，包括植物藥、動物藥、礦物藥、部分化學、生物製品藥物。其中植物藥佔 80%，使用植物藥最普遍。古代本草書籍所載嘅中藥已超過三千種，經過整理之後達到萬幾種。
莊‧涵夫利

莊‧彼得士‧涵夫利（英文：John Peters Humphrey，1905年4月30號—1995年3月14號）係加拿大法學家同人權運動家，《世界人權宣言》嘅第一起草人。
1946年，聯合國助理秘書長昂希‧洛芝耶（Henri Laugier）邀請涵夫利加入聯合國秘書處，負責起草《世界人權宣言》。涵夫利嘅草稿為《世界人權宣言》嘅最終版本打定徂基礎。1948年12月10號，聯合國大會以48票贊成、0票反對、8票棄權通過徂宣言。
1974年，莊‧涵夫利由於對人權事業嘅貢獻而獲頒加拿大勳章。
莊佳容

莊佳容（1985年1月10號—）係臺灣女子職業網球員。

球員生涯
莊佳容係右手揸拍，2001年轉打職業賽事。擅長反拍回抽同埋網前截擊。
莊偉建

莊偉建（英文：Chong Wai Kin、1958年—）；係香港無綫電視前監製。
莊偉建喺1977年加入電視圈，1985年加入亞洲電視成為編導同監製，1989年轉投無綫電視，做到2019年。作品包括武俠劇《武林啟示錄之風之刀》、時裝劇《天倫》，同埋愛情戲劇《楊貴妃》等等。後期作品有《潛行狙擊》、《萬凰之王》。
莊偉強

莊偉強，香港親中派文化界人士，鵝冠書畫院院長。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
莊任明

莊任明，香港親中派自由黨政治人物兼飲食界人士，蛋撻王老闆，主張愛國者治港。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
倉又壽雄

倉又壽雄（1958年12月1號—）係退役日本足球員，教練，執教過FC東京。
俾格米人

俾格米人係對各個生得零舍矮嘅種族嘅統稱，通常定義係成年男人嘅平均身高矮過150或者155厘米，主要嘅非洲出現，亦有喺東南亞同南美洲。佢哋長住熱帶雨林，接觸日光少，令到身體生產唔夠維他命D，影響鈣質吸收，所以就生唔高。
呢篇俾格米人係關於族群嘅楔位文章，仲未完成嘅。麻煩你幫手補充佢嘅內容。
俾路支文

俾路支文（Baluchi），係俾路支通行嘅官方語言，屬於印歐語系印度-伊朗語族嘅伊朗語支。
俾路支

俾路支（粵拼：bei2 lou6 zi1，俾路支文：بلوچستان‎；/bəˈlɒtʃɪstɑːn/，係俾路支人對佢住嘅地方嘅嗌法，係南亞同西亞嘅一個多山地區，覆蓋嘅國家有阿富汗、伊朗同巴基斯坦。
俾路支省

俾路支省係巴基斯坦一州，面積全國至大，喺國土西南便，阿拉伯海沿岸，隔籬就係伊朗同阿富汗。
Provincial symbols of Balochistan (unofficial)
俾鬼附身又盲又啞嘅人

俾鬼附身又盲又啞嘅人係《聖經》記載耶穌趕鬼嘅神蹟之一，喺《馬太福音》、《馬可福音》同《路加福音》都有記載。

聖經譯文
「
當時，有人將一個俾鬼附身、又盲又啞嘅人帶嚟耶穌面前，耶穌就醫好佢，令到佢可以講到嘢，又睇得見。群眾都驚奇，話：「呢個唔係大衛嘅子孫咩？」但係法利賽人聽見，就話：「呢個人趕鬼，只係靠住鬼王別西卜啫。」耶穌知道佢哋諗緊乜，就對佢哋話：「凡一國自相紛爭，就成為荒場；一城一家自相紛爭，就企唔穩；若果撒但趕逐撒但，就係自相紛爭，佢嘅國點能夠企得穩呢？我若果靠住別西卜趕鬼，你哋嘅子弟趕鬼又係靠邊個呢？噉樣，佢哋就要斷定你哋嘅是非。若果我靠住上帝嘅靈趕鬼，噉就係上帝嘅國臨到你哋喇。人點樣能夠進入武士屋企，搶奪佢嘅財物呢？除非先綁住嗰個武士，先可以搶奪佢嘅財物。唔同我相合嘅，就係敵對我嘅；唔同我收聚嘅，就係分散嘅。」所以我話你哋知：「人一切嘅罪同所講褻瀆嘅嘢都可以得到赦免，惟獨褻瀆聖靈，總得唔到赦免。凡講嘅嘢干犯人子嘅，重可以得到赦免；惟獨講嘅嘢干犯聖靈嘅，今世來世總係得唔到赦免。」
」

——《馬太福音》12章22-32節
「
耶穌入咗一間屋，群眾又聚集，甚至佢連食飯嘅時間都冇。耶穌嘅親屬聽見，就出嚟要拉住佢，因為佢哋話佢癲咗。喺耶路撒冷落嚟嘅文士話：「佢係俾別西卜附住」；又話：「佢係靠住鬼王趕鬼。」耶穌叫佢哋嚟，用比喻對佢哋話：「撒但點能夠趕出撒但呢？若果一國自相紛爭，嗰個國就企唔穩；若果一家自相紛爭，嗰家就企唔穩。若果撒但自相攻打紛爭，佢就企唔穩，就要滅亡。冇人能夠進入武士屋企，搶奪佢嘅財物；一定要先綁嗰個武士，先可以搶奪佢屋企嘅財物。我實在話知你哋知，世人一切嘅罪同一切褻瀆嘅話語都可以得到赦免；凡褻瀆聖靈嘅，就永遠得唔到赦免，乃要擔當永遠嘅罪。」耶穌講呢啲嘢係因為佢哋話：「佢係俾污鬼附住嘅。」
」

——《馬可福音》3章20-30節
「
耶穌趕出一個令人啞嘅鬼；鬼出咗去，嗰個人就講到嘢；群眾都驚奇。裏面卻有人話：「佢係靠住鬼王別西卜趕鬼。」又有人試探耶穌，向佢求從天上嚟嘅神蹟。耶穌知道佢哋諗緊乜，就對佢哋話：「凡一國自相紛爭，就成為荒場；凡一家自相紛爭，就必敗落。若果撒但自相紛爭，佢嘅國點能夠企得穩呢？因為你哋話我係靠住別西卜趕鬼。我若果係靠住別西卜趕鬼，你哋嘅子弟趕鬼又靠邊個呢？噉樣，佢就要斷定你哋嘅是非。我若係靠住上帝嘅能力趕鬼，噉就係上帝嘅國臨到你哋喇。一個裝備整齊嘅武士看守住自己嘅屋企，佢所有嘅都平安無事；但係有一個比佢更強壯嘅嚟，制伏咗佢，就將佢所倚靠嘅盔甲兵器搶走，又分佢嘅贓物。唔同我相合嘅，就係敵對我嘅；唔同我收聚嘅，就是分散嘅。」
」

概覽
群眾睇見耶穌所行嘅神蹟，係超出人能力嘅範圍。因為佢醫好一個俾鬼附身，又盲又啞嘅人，四圍睇見嘅人都覺得驚訝噉話：「呢個唔係大衛嘅子孫咩？」意思即係能夠醫好呢個病症，只有彌賽亞救世主先有噉嘅大能。耶穌醫好呢個病人，卻引起法利賽人嘅惡意評擊。佢哋故意眨低耶穌嘅能力，硬指耶穌係靠鬼王嘅力量趕鬼，耶穌反駁佢哋話：「如果我係靠鬼王趕鬼，噉樣喺鬼嘅世界裏面唔通要自相毀壞？真係荒謬嘅論調。其次，假如我係靠鬼王嚟趕鬼，噉樣你哋嘅子弟趕鬼唔通更係靠鬼王趕鬼咩？」法利賽人嘅誣告，可以話係無理取鬧。繼而用武士嘅比喻嚟表達；人若果要搶奪武士屋企嘅財產，就一定要先要制服嗰個武士。又若果要趕逐鬼所纏身嘅人，一定要靠上帝嚟捆綁魔鬼。其實，法利賽人一早已經知道耶穌係靠著上帝嘅靈趕鬼，但係因為心裏面存有惡念，諗住借題陷害耶穌。法利賽人嘅行為係明知故犯，佢哋頂撞、譭謗、固執，正係犯咗唔可以赦免褻瀆聖靈嘅罪。呢種罪通常出自內心嘅惡念，正所謂「一生嘅果效由心發出」。善人從所積聚嘅善就發出善，惡人從所積聚嘅惡就發出惡。所謂「有諸於內形於外」，因此要保守我哋嘅心勝過保守一切。
倉位

倉位（英文：Position），又叫做頭寸，係指投資者喺某隻資產（例如股票）所投入既資金。倉位亦可以用百分比嚟表示，即係投入既資金佔總資金既百分比。
例如，你喺第一證券（Firstrade）既總資金數量係一百萬美元，而你買咗十萬美元既AAL（美國航空既股票），咁你喺第一證券既AAL倉位就係10%（用百分比計），或者十萬美元（用投資額計）。

風險
有啲投資工具風險比較高，例如股票，如果你主要既投資係呢啲高風險工具，你要做好倉位管理。簡單啲講，倉位越大，潛在回報（Potential Return）越高，但係風險亦都越大。有啲投資工具風險比較低，例如短期美國國債（United States Treasury Bills），如果你主要既投資係呢啲低風險工具，你既潛在回報一般都比較低（當然近月利率咁高，短期美國國債既回報率隨時高過其他高風險既投資工具，不過呢啲可能只係短期現象）。
倉前街

而家稻穀倉喺民國期間變成廣州市知用中學，得返倉前街嘅蔴石路嚟回顧返明朝嗰時嘅運輸糧食現象。
俾路支人

俾路支人（俾路支文: بلوچ‬）係伊朗人嘅一支，係俾路支地區（西南亞伊朗高原地帶）嘅主要民族。
葉少明

葉少明，香港親中派政治人物兼商界人士，加置(香港)投資有限公司董事總經理。

選舉經歷
喺2021年8月，佢當選成為香港特别行政區選舉委員會商界（第二）委員。
葉家寶

葉家寶（英文：Nick Ip Ka Po，1955年9月29號—）係香港傳媒人，基督徒，前協盛協豐控股執行董事同豊藝國際文化投資行政總裁，之前係亞洲電視執行董事同高級副總裁，2017年3月加入創世電視做總監。

簡介
葉家寶喺香港培正中學畢業，同屆同學有導演王晶（原名王日祥）、藝人黃杏秀、生意人陳國強（外號殼王）同無綫新聞前主播許友明，之後考入香港浸會學院傳理系。1978年加入無綫電視，任職資料撰稿員；1980年過檔香港電台電視部；之後喺富才製作工作，策劃咗第一屆亞洲小姐競選；1989年加入亞洲電視。
葉家寶喺2005年擔任亞洲電視副總裁，先後主管綜藝、公關及宣傳、綜藝及資訊、行政及統籌同項目推廣及公關。2010年9月晉升為高級副總裁（製作），主管製作（綜藝、資訊、戲劇）、美術製作同藝員資源。2013年2月調任市場營業部。2014年2月27號獲委任為執行董事，直至2015年12月7號辭去執行董事職位。
葉家泓

葉家泓（Choco IP，1992年7月5號—）係香港無綫電視基本藝人合約男藝員，曾經喺2010年度香港先生競選攞咗亞軍。佢2005年喺香港潮陽小學下午校度畢業，之後喺東華三院辛亥年總理中學讀到2010年中五畢業。葉家泓除咗做演員，仲係一個游泳教練同泳池救生員。另外亦都喺一間叫Inspiration Leather Artwork嘅工藝室幫手教整皮革。
葉山豪

葉山豪（Hayama Hiro，1975年4月10號—），本名小室博義，係日本嘅電影演員，參與過唔少香港電影演出。佢喺日本京都府出世，1999年去臺灣做模特兒，2001年再到香港開始演出電影，出名作品有2011年嘅《3D肉蒲團之極樂寶鑑》。

演出
呢個表唔完整，歡迎加料。
葉山郁美

葉山郁美 ，係日本嘅一個女藝人同埋配音員。
葉子楣

葉子楣（Amy Yip，1966年7月10號—），原名葉蘇群，係香港電影演員，鹹濕片女星嘅代表，因為波大而有個朵叫「波霸」。佢喺香港出世，祖籍廣東台山，1985年出道，做亞洲電視藝員，拍過幾套劇，1988年加入嘉禾電影後開始拍三級片而開始出名，最出名作品係《玉蒲團之偷情寶鑑》。另外佢喺1991年亦喺無綫電視劇集《三八佳人》做其中一位女主角。

濕碎料
皆因葉子楣嘅名氣紅到臺灣，嗰度有啲賣珍珠奶茶嘅舖頭曾經將珍珠奶茶改名做「波霸奶茶」，更將個名傳到去北美洲。
植物大花紫薇個學名舊時叫「大葉紫薇」，1990年代後期就逐漸改叫大花紫薇，有香港傳媒引述傳聞，話改名嘅原因可能係唔想同葉子楣撞名。
葉定仕故居

葉定仕故居喺香港沙頭角蓮麻坑，大概喺1907年起，係蓮麻坑村葉氏第八代葉定仕出錢起。葉定仕喺1890年代初加入同盟會，積極支持孫中山嘅革命活動，因為咁葉氏起屋嗰時都跟孫中山翠亨村嘅故居咁起。葉定仕故居嘅歷史背景同建築風格好有價值，葉定仕故居曾被香港古物古蹟辦事處評為二級歷史建築，而政府喺2009年11月刊憲，將故居升級為香港法定古蹟。

建築
葉定仕故居混合咗中西建築風格，用木材同青磚起。房屋外觀係意大利式建築風格，設計簡約對稱。成棟建築樓高兩層，每層各有3間房，正立面設有門廊，並用方柱支撐住上層嘅陽台，而陽台嘅欄桿就用琉璃花瓶做裝飾。屋頂就用中式金字瓦頂，而外牆就劃上吉祥圖案嘅壁畫。
故居由1967年之後丟空，屋裏面物品被人搜掠之後，大多數已經散失，連葉定仕嘅個人資料都消失無蹤，包括佢當年參與同盟會嘅文件。而家大屋日久失修，屋外雜草叢生，露台走廊木板爛溶溶，連外牆都需要木條固定支撐住，避免倒塌。
葉尼塞河

葉尼塞河（俄文：Енисей，拉丁化：Yenisey）係俄羅斯喺亞洲嘅河，由克孜勒嗰頭開始，向北流入北冰洋卡拉海。佢連埋兩大支流安加拉河、色楞格河，全長5,539公里，係全世界第5長。
五指山

五指山係海南最高嘅山，海拔高1840米，喺海南島中部，遠睇似五隻手指。
五斂莓屬

五斂莓屬（粵拼：ng5 lim5 mui4 suk6，學名：Utleya）係杜鵑花目杜鵑花科嘅一個屬。
五彩石竹

五彩石竹一般種喺園林嘅花壇同花徑地區，庭院盆栽或整成插花。
五指毛桃

五指毛桃（粵拼：ng5 zi2 mou4 tou4；學名：Ficus hirta），第個名係粗葉榕（cou1 jip6 jung4）或牛奶仔（ngau4 naai5 zai2）或土黃芪（tou2 wong4 kei4）或南芪（naam4 kei4），喺廣東從化或廣州東北邊嘅鄉下地區成日嗌佢係飯坳仔（注意「坳」字係陽平調，faan6 aau1 zai2），係桑科榕屬嘅常綠灌木或喬木仔，喺中國嘅福建、廣東、廣西、海南、雲南、湖南、江西同貴州、不丹、尼泊爾、緬甸、泰國、越南、馬來西亞、印尼同印度東北邊嘅山谷、山坡嘅灌木叢、溪邊或樹林先至搵到。

用途
五指毛桃嘅根成日畀廣東人用嚟煲湯，同椰子味差唔多。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
五指毛桃嘅根可以用嚟做藥，佢有降血壓、抗腫瘤、抗心律失常、抗骨質疏鬆、抗人類免疫缺陷病毒(HIV)同止咳平喘等功效。
五指咒鳴曲

《五指咒鳴曲》（韓文：다섯 손가락，英文：Five Fingers），係韓國SBS喺2012年8月18號播嘅連續劇，由崔英勳導演同埋金順玉編劇。
五指山市

五指山係中國海南一縣級市，面積1129平方公里，人口11萬。
五支旗桿

五支旗桿，亦寫五支旗杆，或者五支旗竿，係香港名勝，喺九龍尖沙嘴，近尖沙嘴碼頭同星光行，亦近海運大廈，因地有五支旗桿而名。旗桿係九龍倉集團樹立，桿桿高低唔同。因爲就近碼頭同巴士站，舊時又係過海必經之路，就做咗約人勝地。「約喺五支旗桿等」係香港人口頭禪。

旗
1997年主權移交前，五支旗桿係掛英國旗、香港旗、九龍倉旗、海港城旗同天星小輪旗。
1997年主權移交後到約莫2017年，五支旗桿改掛九龍倉旗、海港城旗、九倉電訊旗、香港有線電視旗、天星小輪旗。
約莫2017年後，隨住九倉電訊同香港有線電視先後賣盤，五支旗桿再改掛中華人民共和國旗、香港特區旗、九龍倉旗、海港城旗、天星小輪旗。
喺2019年香港修例風波期間，五支旗桿上嘅中華人民共和國旗兩度畀激進示威者扯落嚟掉落海。
SIS樂印姊妹

SIS樂印姊妹係香港一個歌唱組合，響2014年1月正式出道，成員有家姐駱胤樺同細妹駱胤鳴，隸屬環球狂熱旗下。
SMAP

SMAP係日本流行音樂組合，成員有中居正廣、木村拓哉、稻垣吾郎、草彅剛、香取慎吾同埋森且行。1988年成立，1991年正式出道，1996年森且行離隊後成為五人組合，2016年12月31號解散。
維基同享有多媒體嘅嘢：SMAP
SMRT巴士

SMRT巴士（英文：SMRT Buses）係星加坡嘅一間巴士公司，以前叫做八達巴士（TIBS集團），佢響1983年4月3號開張，2001年畀SMRT集團收購，2004年5月10號改咗而家個名。
SKET DANCE

《SKET DANCE》係由日本漫畫家篠原健太所創作嘅校園喜劇漫畫，喺《週刊少年Jump》（集英社）2007年33號開始連載。
動畫版首先喺日本東京電視台播出，由2011年4月7號播到2012年9月27號。香港Animax自2012年9月12日開始每星期一到星期五22:00首播，2012年11月21號播完第一季，一共有五十一集；2013年6月5號至7月10號開始每星期一到星期五夜晚10點播放動畫版第二季（第五十二集至七十七集）。
SMR 波

SMR 波，全名感覺運動節奏（sensorimotor rhythm）係一種頻率喺 13 至 15 Hz 嘅腦電波，出現喺感覺運動皮層。
蜜露

蜜露（honeydew）係指某啲昆蟲身體會分泌，糖份豐富嘅液體。
蜞乸

蜞乸又叫螞蟥、水蛭，係一種會吸血嘅動物。佢個頭有吸盤，可以黐響人嘅皮上面，然後咬入肉吸血食。吸血之後，佢嘅身體會脹大幾倍咁多。
由於蜞乸嘅口水有麻醉作用，所以俾佢咬親嘅人，會唔多覺痛。蜞乸嘅口水重有抗凝血劑，方便佢吸血，但係會令俾佢咬親嘅人，傷口好難止血。不過蜞乸一遇到檸檬茶、梘粉、洗潔精、潔廁液、CaO、檳榔水、乾冰、食用油或汽油、雙氧水、碘酒，幾分鐘後會即刻死咗，尤其係強酸強鹼溶液（例如H2SO4或KOH），都會直接秒殺蜞乸。

急救
如果發現有蜞乸黐咗上身，千祈唔好夾硬扯走佢，因為咁會拉斷佢，剩低個頭同吸盤響體內，引致發炎或者其他問題。其實等20分鐘左右，等佢吸飽血，就會自然甩出來。又或者可以手指甲輕輕地、慢慢地咁刮走佢。
亦有人話可以倒啲鹽、白糖、石灰上去，或者用煙絲、火柴來燻佢，趕走佢。不過，咁做可能會令隻蜞乸嘔啲有毒、有菌嘅嘢落個傷口處，造成其他麻煩。
整走隻蜞乸之後，傷口應該用番梘同清水洗淨，然後包紮好。撳住個傷口，有助止血。

藥用
古今中外都有人利用蜞乸來吸走瘀血或者毒血，咁樣醫病。
現代醫學上，蜞乸嘅口水含有Hirudin蛋白，可以提煉出來做抗凝血劑。蜞乸嘅口水重有有血管擴張劑，可以減低由血液積聚所引起嘅血壓。做完接駁手術之後（例如眼皮，手指或者耳仔嘅接駁），用蜞乸可以有效刺激血液循環。重有，一旦俾蛇、蠍子咬傷中毒，而又無醫護人員在場嘅話，可以捉隻蜞乸放上個傷口處吸走毒血，阻止毒性蔓延。
蜱蟎亞綱

蜱蟎亞綱（Acari）係節肢動物門蛛形綱下面一個亞綱，本嚟係個目，叫蜱蟎目（Acarina）。呢個亞綱有超過三萬個品種，體型好細，絕大部份要用到顯微鏡先至見到。
蜻蛉

蜻蛉係昆蟲嘅其中一類，學名叫蜻蛉目（Odonata），下面有超過5,900個品種，包括各種塘尾同蜻蜓。

外形
蜻蜓嘅成蟲係大隻、強壯嘅飛蟲，對複眼大到霸佔咗個頭嘅大半橛，令佢哋有強勁嘅視覺（更加方便佢哋喺空中捉蝴蝶同花蜂等嘅獵物）。佢哋全部物種嘅成蟲都識飛，無論飛緊定落咗地唞緊嗰陣都會將啲翼打橫噉攤開嗮－唔似得佢哋近親豆娘（Zygoptera）噉唞嗰時興將啲翼收埋。
2005 年影到嘅一隻蝦黃赤蜻（Sympetrum flaveolum）；一隻典型嘅蜻蜓唔飛嗰陣興攤開對翼。2005 年影到嘅一隻蝦黃赤蜻（Sympetrum flaveolum）；一隻典型嘅蜻蜓唔飛嗰陣興攤開對翼。 2007 年影到一隻青紋細蟌（Ischnura senegalensis）；一隻典型嘅豆娘唔飛嗰陣興合埋對翼。2007 年影到一隻青紋細蟌（Ischnura senegalensis）；一隻典型嘅豆娘唔飛嗰陣興合埋對翼。
蜥蜴

蜥蜴（蜥蜴亞目）係有鱗目爬蟲類動物，有超過六千個品種分佈喺南極洲以外嘅其他大洲，熱帶地方最多，多數都係肉食性，食昆蟲、蚯蚓、蝸牛。

身體結構
蜥蜴通常有四隻腳同外耳，亦都有可以移動的方骨。有啲蜥蜴，好似變色龍，有一條具備抓握力嘅捲纏尾，可以幫佢哋喺植被之間穿梭、爬行。
同其他爬行類動物類似，蜥蜴嘅表皮由角蛋白構成嘅鱗片所覆蓋。呢啲鱗片能夠保護蜥蜴唔俾環境傷害，並避免因蒸發而引致嘅脫水。憑着呢啲特徵，蜥蜴能夠喺地球上最為乾旱嘅沙漠生存落嚟。蜥蜴嘅皮膚乾燥粗糙，隨着生長發育會蛻皮。同每次蛻皮都完整咁蛻甩一整塊皮嘅蛇唔同，蜥蜴蛻皮通常會會一塊塊咁進行。
蜱

蜱，即真蜱目（學名：Ixodida），係節肢動物門蜘蛛綱下一目，有3個科18個屬約九百個種。
蜞

蜞，音 kei4。同響蜞乸、蟛蜞呢尐詞上面。
薑蓉

薑蓉，又寫薑茸，係剁碎咗嘅薑，係種常用嘅調味料，亦可以加蔥粒同熟油點白切雞。
薑餅

薑餅（Gingerbread）係種餅，用薑同蜜糖整。薑餅好多時常會整成人形，即係薑餅人。
薑餅人

薑餅人（粵拼：goeng1 beng2 jan4；英文：Gingerbread Man）係一種零食，用薑餅整，整到人噉形。

文化影響
睇埋：薑餅人 (童話)
《薑餅人》係個好出名嘅英文童話。個故仔講到一個薑餅人跑得好快，但係依然難逃被食落肚嘅命運。個故仔入面嗰個薑餅人有句噉嘅口頭禪：
「跑啦！跑啦！有咁快得咁快！你捉我唔到！我係薑餅人！」
薑糖

薑糖響華南興嘅糖，用到薑汁同紅糖整，甜中帶辣，有驅寒嘅作用。
維基同享有多媒體嘅嘢：Ginger candy
薑茶

薑茶又叫薑母茶，係用薑同滾水沖嘅草本茶，可以跟個人喜好落唔同配料，譬如蜜糖、黑糖、檸檬等等。
薑薄荷

薑薄荷（Mentha × gracilis），又叫蘇格蘭薄荷，係唇形科薄荷屬嘅一種植物，由野薄荷同綠薄荷雜交出嚟。
薑目

薑目（Zingiberales）係單子葉植物下嘅一個目，再分做8個科。
薑科

薑科（Zingiberaceae），係薑目嘅一個科，有約莫50個屬1600個品種，有唔少被用嚟做香料或者藥草。
薑酒

薑酒（英文ginger wine）係酒一種，用薑來釀。薑酒起源於英國。
英國選舉

英國有五種選舉，分別喺下議院選舉、歐洲議會選舉、地方議會選舉、地方選舉同市長選舉。選舉通常喺選舉日（大多數係星期四）舉行。國會選舉一定要喺上次選舉後嘅5年內舉行。英國用緊小選區制、全票制、名單比例代表制、可轉移單票制、聯立制、補充投票制依六種制度。大部分同選舉有關嘅事務都係由地方政府管理。選舉委員淨係會負責管理全國規模嘅選舉。

政黨
喺英國，選舉係以黨派為基礎進行，而2005年之前，英國嘅選舉係兩黨派，得票率最高嘅人當選。但二戰後，小黨亦開始逐漸佔有更多議席。喺2005年嘅大選，自由民主黨喺646個議席中贏得62個，喺英國議會創造咗一個走向「兩半」黨制嘅趨勢。
當選嘅候選人需要由至少10個選民提名，同埋交500英鎊嘅按金（喺獲得超過5 % 嘅選票之後可以退還）。候選人係由政黨自己揀出嚟。根據《1998年政黨登記法》（1998年政黨登記法），候選人亦需要得到佢哋政黨嘅「提名官」嘅認可。
英國陸軍第7裝甲師

英國陸軍第7裝甲師，係一支英國曾經存在過嘅部隊，響1958年解散。第7裝甲師喺二戰末期曾經渡過萊茵河，同佔領漢堡同基爾。
英國電視

英國電視嘅定期廣播服務始於1936年，該服務為一項無廣告嘅公共服務；而英國早喺1926年就首次進行咗機械掃描電視傳輸實驗。六個主要頻道所有者為英國觀眾提供咗大部分觀看內容。
維奧拉戴維斯

維奧拉戴維斯（粵拼：wai4 ou3 laai1 daai3 wai4 si1，英文：Viola Davis，1965年8月11號—）係個美國女演員。1965年喺聖馬修斯度出世。佢喺1996年出道，2014年同朱利斯泰農結婚。代表作有《聖訴》、《寫出友共鳴》、《法網危情》、《自殺特攻：超能暴隊》同《圍欄》。
維妮

維妮（粵拼：wai4 nei4；維吾爾文：ۋئىنئى‎；簡化字：维妮；英文：Vini；1987年7月26號—），原名韋娜，係中國大陸女演員同模特兒，新疆烏魯木齊人，維吾爾族，亦有俄羅斯人血統，中國傳媒大學表演系畢業。佢喺5歲已經做過新疆節目主持，讀大學期間開始做模特兒，2006年開始參演影視作品，拍過唔少電影同電視劇。佢喺2018年劇集《冒險王衛斯理》嘅演出開始畀香港觀眾留意。
維希法國

維希法國（法文：Régime de Vichy），國號法蘭西國（法文：État français），係第二次世界大戰嘅1940年到1944年期間由納粹德國扶植嘅法國傀儡政府，首都維希。而原本嘅法國政權變成自由法國流亡政府。
維尼遜

維尼遜（Vernaison）係法國東部一座城，喺奧文尼－隆河－阿爾卑斯里昂區，人口5千。
維度

由左上到右下：零維係一點，一維係線，二維係一個長同闊（或者曲線）嘅面積，三維係二維加上高度形成體積。
維度（粵拼：wai4 dou6；英文：dimension），又叫做維數（粵拼：wai4 sou3），喺數學同物理學可以理解做獨立參數嘅數目。舉例說明，一條線嘅空間係一維，得個長度，因為分析者淨係需要用一個數（）就可以講明某一點喺呢個空間入面嘅邊個位；一塊平面係二維，由（互相獨立嘅）長度同闊度形成，分析者要用兩個數（）先可以講清楚某一點喺呢個空間入面嘅邊個位... 如此類推。
物理學入便講親「維度」通常係指獨立嘅時空座標嘅數量，即係三維嘅空間，再加埋時間做第四維度。喺古典力學裏面，空間同時間係冇直接啦掕、而且絕對永恆不變嘅兩樣嘢嚟嘅，即係所謂嘅絕對時空（absolute space and time）概念；不過自從廿世紀起相對論（theory of relativity）改革咗人對時空嘅睇法，令人知道時空唔係絕對嘅，而一件事件位於時空當中嘅邊一點係取決於（相對於）觀察者嘅郁動。

非整數
雖然一般人都習慣咗維度數量係整數，但係喺碎形入面維度唔一定係整數，而可能會係一個唔係整數嘅有理數，甚至係無理數。
維希

維希（法文：Vichy）係法國一城，阿列嘅副省會，人口有3萬。
維希亦係二戰期間維希法國嘅首都。
Sougraigne

Sougraigne係法國嘅一個市鎮，位置喺奧德。
Souilhanels

Souilhanels係法國嘅一個市鎮，位置喺奧德。
Soulages-Bonneval

Soulages-Bonneval係法國嘅一個市鎮，位置喺阿韋龍。
Souhey

Souhey係法國嘅一個市鎮，位置喺黃金丘。
Souffrignac

Souffrignac係法國嘅一個市鎮，位置喺沙藍特。
Sougéal

Sougéal係法國嘅一個市鎮，位置喺布禮斯大區嘅伊勒-維萊訥。
Souilhe

Souilhe係法國嘅一個市鎮，位置喺奧德。
Souillac, Lot

Souillac, Lot係法國嘅一個市鎮，位置喺奧斯坦尼大區嘅洛特。
蘇州星

蘇州星（英文：2719 Suzhou），又叫小行星2719，係一粒圍繞太陽公轉嘅小行星，喺1965年9月22號由紫金山天文台發現，用江蘇城市蘇州個名。
蘇州警察博物館

蘇州警察博物館，同時係蘇州禁毒展覽館，係江蘇蘇州一間博物館，喺2007年6月26號開張。地址係滄浪區司前街西善長巷3號。
建築呈米字形，由貝壽同（字季眉，貝聿銘嘅族叔）設計。間嘢原先係監獄，最早係大清江蘇按察司獄，沿用到中華民國同中華人民共和國。
蘇州高新技術產業開發區

蘇州高新技術產業開發區係中國江蘇蘇州一個高新技術產業開發區，總面積223平方公里，人口57萬。
蘇希布蒙

蘇希布蒙（法文：Chorey-les-Beaune），係法國布爾岡黃金丘嘅其中一個市鎮。
蘇州地鐵4號綫

蘇州地鐵4號綫，係蘇州地鐵嘅地鐵綫路，連接龍道濱站到同里站，長41.1公里，總共30個站，2017年4月15號通車。
蘇州大學

蘇州大學係中國江蘇蘇州一間大學，前身係1900年創校嘅東吳大學，1982年正式改名做蘇州大學，之後陸續再併入幾間院校。
蘇州話

蘇州話（蘇州話：蘇州閒話／蘇州言語；吳語拼音：sou1 tseu1 ghe2 gho6；國際音標：[səu˥.tsøʏ˥.ɦɛ˨˨˦.ɦo˨˧˩]），係吳語嘅其中一種方言，主要喺中國江蘇省蘇州市通行，識講嘅人估計有五到七百萬人。古時蘇州係江南地區一大文化中心兼主要商埠，曾經做過幾次國都，蘇州話因此做咗吳語最有代表性嘅方言，影響過上海話等週圍地方啲方言。
蘇州話出咗名軟糯，追求「嗲」，所謂吳儂軟語（儂作人解）就係噉來。（一種講法話「吳儂」係原先蘇州話「我」嘅意思。）崑曲丑角念白同蘇州評彈都係以蘇州話爲本，流行於成個吳語太湖片之餘，亦將蘇州話帶向吳語區各地。現代蘇州話有27個聲母，43個韻母，7個聲調。
蘇州屎

蘇州屎 - 啲人話蘇州山明水秀多靚女，有話「生在蘇州、住在杭州、食在廣州、死在柳州」，所以咁靚嘅蘇州，留低陀屎，真係大煞風景。
風流債 - 以前有個生意佬响蘇州做生意，同蘇州姑娘生感情債，留低咗一段風流情債咁。
香港名咀劉天賜俗語趣談，認為係：「有人講，當年有個外江佬主管廣州，政績唔得，走咗之後，啲人以佢原籍蘇州，所以就話佢留低『蘇州屎』。」
梁振輝認為「蘇州」係「數周」諧音。
蘇州工業園區

蘇州工業園區係中國江蘇蘇州一個工業園區，總面積288平方公里，人口78萬。
親中派

親中派（英文：Pro-Chinese），係政治立場比較接近中華人民共和國政府同中國共產黨嘅人，主要響中國大陸外面嘅華人地方（香港、台灣、海外華埠等）用到呢種區分。
親中係由國家層面上即指親「中華人民共和國政府」；親共係由政黨層面上即指親「中國共產黨」或「共產主義」。

情況
而家「中」係指中國，但唔係中華民國或者中國國民黨。
香港、澳門同台灣等地，政治立場偏向支持中華人民共和國政府或者中國共產黨叫做「親中派」（或者亦都可以叫做建制派），以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。
特別指台灣，中華民國執政黨遷到台灣之後已變化。當地「親中派」重懷有三民主義統一中國政治理想，否定中國共產黨同埋中華人民共和國，所以嚴格講，繁體中文規範，「親中」唔同「親共」，只係簡體中文用法（同埋赤化後就）亂咁嚟。喺台灣，傾向中華人民共和國有政黨：中華統一促進黨、愛國同心會，呢啲政黨叫做「紅統派」；傾向中華民國政黨有：中國國民黨、新黨，呢啲政黨叫做「藍統派」。至於泛綠就相反，綠營政黨強調台灣本土意識（中文：台灣本土化運動），更反共，同支持台灣民族主義（中文：台湾民族主义）、台灣獨立。
海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。
視點31

《視點31》（英文：This Week）係港台電視製作嘅時事節目，由2014年1月14號喺港台電視31首播，播映時間係逢禮拜二20:00—20:30。初代主持係麥嘉緯同陳淑怡，之後主持陣容加入彭德章、黃雅文、黃清兒、利君雅，而家由彭德章、黃雅文、利君雅輪流主持。呢個節目係港台電視31頭一個獨家播映嘅自製節目，無安排喺其他免費電視頻道播。
親中

親中係由國家層面上即指親「中華人民共和國政府」；親共係由政黨層面上即指親「中國共產黨」或「共產主義」。

情況
而家「中」係指中國，但唔係中華民國或者中國國民黨。
香港、澳門同台灣等地，政治立場偏向支持中華人民共和國政府或者中國共產黨叫做親中派，以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。
特別指台灣，中華民國執政黨遷到台灣之後已變化。當地「親中派」重懷有三民主義統一中國政治理想，否定中國共產黨同埋中華人民共和國，所以嚴格講，繁體中文規範，「親中」唔同「親共」，只係簡體中文用法（同埋赤化後就）亂咁嚟。喺台灣，傾向中華人民共和國有政黨：中華統一促進黨、愛國同心會，呢啲政黨叫做「紅統派」；傾向中華民國政黨有：中國國民黨、新黨，呢啲政黨叫做「藍統派」。至於泛綠就相反，綠營政黨強調台灣本土意識，更反共，同支持台灣獨立。
海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。
親子初度遊

《親子初度遊》（英文：Little Travel Freshman）係香港MakerVille製作嘅遊埠節目，《初度遊》續作，由周沅非（前名周雅霏）監製，2023年6月17號到8月19號逢禮拜六20:00-20:30喺香港電視娛樂ViuTV播。節目搵咗三組第一次出國遊埠嘅一家大細去外國遊歷。
視麥媒體

視麥媒體（Winandmac Media）係一個香港嘅網絡媒體，喺2010年成立。佢哋最初無中文名，但去到2021年11月，佢哋經網民投票後，定咗「視麥媒體」做佢哋嘅中文名。
喺香港反送中運動期間，視麥媒體曾經大篇幅報道抗爭運動，當中包括香港警察濫權執法嘅行為。
喺2021年6月，視麥媒體因為香港新聞自由持續受到壓逼，政府以未經香港人同意強行訂立嘅《國安法》名義打壓《香港蘋果日報》令佢被逼停運、《立場新聞》又被迫調整，自己又經常受到不知名恐嚇，決定撤離香港，又取消香港商業註冊，但維持有自由工作者喺香港採訪嘅做法。香港記者協會其後發表聲明，表示對有傳媒需把報道及評論「下架保平安」，甚至「離港保平安」，表示極度憂慮，反映香港白色恐怖已無處不在。 視麥媒體創辦人兼負責人「阿鬼」接受有線新聞訪問時表示，「紅線唔講得嘅嘢，其實係唔清唔楚」。
親上加親

《親上加親》（英文：Double Relation）係1966年嘅一齣黑白粵語喜劇，由盧雨岐執導，嘉玲、張英才領銜主演。片入面有部份喺澳門實景拍攝，可以一睹當年風貌。

情節
住澳門嘅李家駒有個表嫂葉曼絲，個樣同住香港嘅施曼珠好似，去香港搵嘢做嘅家駒喺工廠識咗曼珠，重對佢一見傾心，落力追求。
曼絲因為老公汪繼昌爛賭，成日攞公司錢去輸，嬲得滯離家出走。咁啱曼珠同馮霞去澳門散心，家駒同好朋友丁江追去澳門箍煲。周處揾曼絲啲工人帶錯咗曼珠同馮霞翻屋低。家駒喺繼昌屋企撞到曼珠，但係誤會佢係曼絲。曼珠用曼絲身份去試探家駒，點知俾繼昌見到，誤會係自己老婆曼絲同家駒有路，剛好曼絲阿媽帶曼絲翻屋企，曼絲阿媽憑胎痣認出曼珠係曼絲嘅孿生細妹，於是誤會盡釋。
視體

有色空間係個鏡頭嘅視體。
視體（英文：viewing frustum）係3D電腦圖像上嘅一個概念，指一個虛擬鏡頭會影到嘅空間。
衝上雲霄II

《衝上雲霄II》（英文：Triumph in the Skies II），係香港電視廣播有限公司製作嘅時裝航空電視劇，《衝上雲霄》續集，由吳鎮宇、張智霖、胡杏兒、陳法拉、吳卓羲同馬國明領銜主演，監製歐冠英、陳維冠。呢套劇用飛機師做主題，並由香港航空贊助、香港機場管理局幫手拍攝。
衝上雲霄大選

《衝上雲霄大選》，係香港無綫電視舉辦嘅競賽活動，喺2020年12月26號喺新界將軍澳電視廣播城一號錄影廠舉行。參賽者都係前航空從業員。
呢套劇被安排喺2020年12月26號禮拜六20:30－23:00喺翡翠台現場直播，被外界認為係同另一電視台ViuTV嘅皇牌節目《全民造星III總決賽》正面對撼。
雖然節目名用咗「衝上雲霄」四字，但同《衝上雲霄》電視劇同埋同名電影無關係。
衝三小

《衝三小》（Three Cyclists）係香港電視娛樂製作嘅資訊節目，2016年4月6號深夜00:15－00:45喺ViuTV首播，之後4月13號到6月29號逢禮拜三喺23:45 - 00:15（實驗電視時段）播，總共13集，主持係三位後生仔吳國麟（肥仔釘）、黎梓駿（提子駿）、梁天俊（爆胎占）。
節目名「衝三小」係台灣話，意思係「搞乜嘢？」。
節目主持係三位買唔到樓嘅後生仔，騎住單車遊香港，做啲無聊嘢，拍啲無聊影片，發揮三位一體「超煩」廢話能力，務求令觀眾笑足半粒鐘。
衝上雲霄

《衝上雲霄》係香港無綫電視拍嘅時裝劇，第一次用航空公司做主題，一共40集，由潘嘉德做監製，同埋由吳鎮宇、陳慧珊、馬德鐘同胡杏兒領銜主演，2003年10月27號到12月20號首映。
衝三小喪玩星馬泰

《衝三小喪玩星馬泰》（Three Cyclists Three Countries）係香港電視娛樂製作嘅遊埠節目，《衝三小》嘅第二季作品，2017年12月9號到2018年1月14號逢禮拜六23:00-23:30喺ViuTV播，1月20號到2月24號改去23:15-23:45播。主持係三位後生仔吳國麟（肥仔釘）、黎梓駿（提子駿）、梁天俊（爆胎占）。佢哋由泰國合艾出發沿住馬來西亞玩到星加坡。

節目調動
2018年1月6號：由於直播《英格蘭足總盃 - 第三圈：曼城 對 般尼》，所以暫停播映一集。
2018年2月17號：由於直播《英格蘭足總盃 - 第五圈：西布朗 對 修咸頓》，所以暫停播映一集。
衝動

喺心理學上，一般衝動（英文：impulse）係指一股突如其來、令人好想做某樣嘢嘅動機。
衛道神學研究院

衛道神學研究院（英文：United Wesleyan Graduate Institute）係香港一間神學院，由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個循道衛理公會團體聯合創辦，院址喺九龍大坑東棠蔭街五號。

歷史
衛道神學研究院喺2001年9月由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個衛理宗團體聯合創辦。衛道神學研究院秉承衛理宗嘅傳統，係一間超宗派嘅神學院，樂意服事各宗派裏面蒙神呼召、承擔事奉嘅信徒。持定神所託付嘅異象同使命，要為神嘅國度裝備有效用嘅教會領袖。
衛道神學研究院籌辦初期由各合辦團體代表共同策劃。2001年中，易啟年牧師擔任特委院長到2002年1月，又到得國際宣教協會雷宣福博士出任副院長，鼎力推動事工，學院得以平穩發展。2006年4月，衛道神學研究院董事會一致通過李保羅牧師由2006年9月1號開始擔任第一任院長。
人民網

人民網係中國共產黨黨報《人民日報》旗下網站，內容以新聞報道為主。佢前身係《人民日報》網絡版，響1997年1月1日正式接入互聯網。而家人民網有中文（簡體、繁體）、英文、日文、法文、西班牙文、俄文、阿拉伯文7個語言版本。

出面網站
人民網
呢篇人民網係關於網站嘅楔位文章，重未寫完嘅。麻煩你幫手充實佢。
人民日報

《人民日報》係中國共產黨中央委員會嘅機關報，1946年創辦。佢同新華社、中央廣播電視總台都係中共政權最大三個官方媒體。大部份時間能完全傳達中國大陸黨中央聲音。
人民幣國際化

人民幣國際化係20世紀末，中華人民共和國同中國人民銀行喺政策上引導並國際化其官方貨幣人民幣。

參考書
《資本項目自由化、匯率制度彈性化與人民幣國際化》經濟學研究，第5期。何慧剛，2007年。
人民廣場站

人民廣場站係上海地鐵1號綫、上海地鐵2號綫同上海地鐵8號綫一個地鐵站，喺黃浦區。個站1995年4月10號啟用。
人民意志

《人民意志》係印度國歌，由印度詩人泰戈爾作曲填詞，原歌詞係孟加拉文。呢隻歌喺1911年創作，1950年正式做印度國歌。
莫須有

莫須有，意思係「唔一定要有」。源於秦檜誣害岳飛呢件事。呢家表示生安白造嘅罪名。

歷史
南宋嗰陣，宋高宗嗌埋秦檜一齊嚟屈岳飛，唔想佢去打金國，費事到時岳飛救翻佢老頭宋徽宗同佢大佬宋欽宗翻嚟，佢做唔成皇帝，佢就夾硬話岳飛謀反。
韓世忠就質問秦檜，問佢憑咩話岳飛謀反，秦檜就同佢講咗三隻字：莫須有。即係講（證據）唔一定要有。

字面解釋
莫：唔係，唔。
須：肯定，一定，事必。
莫麗琪

莫麗琪（英文：Nicky Morgan，1972年10月10號—）係英國官，英國保守黨員，2014年開始做教育大臣。
菅原康太

菅原康太（1985年5月22號—）係日本足球員，司職前鋒，效力過德島漩渦。
莽草

莽草（粵拼：mong5 cou2；學名：Illicium anisatum），又嗌假八角（gaa2 baat3 gok3）或野八角（je5 baat3 gok3），係八角茴香科八角屬嘅常綠喬木，原產日本本州島，而家喺日本本州中南地區、四國地方、九州地方都可以搵到。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅葉可以做藥，雖然有結氣、醫喉痹同生BB難嘅功效，但凈可以外用。佢嘅根、葉、果可以做殺蟲藥。喺日本當地，葉可以磨成粉做香。

毒性
雖然莽草嘅葉可以做藥，但係佢嘅根、梗、葉、果都有毒，稍微唔小心食咗啲，會出現又疴又嘔、頭暈嘅癥狀，食得太多會出現四肢抽筋、嘔白泡等類似發羊吊嘅病，甚至引起心衰竭而命仔凍過水。
菅井拓也

菅井拓也（1991年8月2號—）係日本足球員，司職後衞，效力沼津青藍。
菅井直樹

菅井直樹（1984年9月21號—）係日本足球員，司職中場，效力仙台七夕。
菅原太郎

菅原太郎（1981年6月14號—）係日本足球員，司職前鋒，效力過Mirassol FC，柏太陽神，神戶勝利船，鳥棲砂岩，愛媛FC，金澤薩維根，盛岡仙鶴，秋田藍閃電，索尼仙台，及Hoyo Oita。